Okončan napad ekstremista u Kabulu
Napad Talibana na avganistansku prestonicu, u kojem je poginulo najmanje 14 osoba, okončan je nakon 20-časovne borbe u centru grada
Najduža i najsmjelija akcija ekstremista u avganistanskoj prijestonici, od zbacivanja Talibana s vlasti, okončana je smrću poslednjih talibanskih boraca. Šestorica pobunjenika, opremljeni samoubilačkim prslucima, ručnim raketnim bacačima i kalašnjikovima, juče su upali u višespratnicu u izgradnji na obodima diplomatskog kvarta u Kabulu, odakle su gađali američku i druge ambasade, kao i sjedište koalicionih snaga. Poginulo je najmanje 11 civila i četiri policajca. kazao je portparol ministarstva unutrašnjih poslova Sedik Sediki. Američki ambasador u Avganistanu pokušao je da umanji značaj napada, istakavši da nije riječ o ozbiljnoj prijetnji, iako je oko sedam raketa pogodilo unutrašnjost kompleksa američke ambasade. Kroker vjeruje da je za napad odgovorna mreža Hakani, ekstremistička frakcija povezana sa Talibanom, čije utočište je u Pakistanu. Komandant NATO-a u Avganistanu, general Džon Alen, ocijenio je da akcija pobunjenika u prijestonici nije imala značajan uticaj u vojnom pogledu Avganistanski predsjednik Hamid Karzai je, uz osudu napada, naglasio da on neće zaustaviti bezbjednosnu tranziciju, već samo povećati odlučnost avganistanskog naroda da preuzme odgovornost za unutrašnja pitanja zemlje. U Kabulu je nedavno izvedeno više velikih i smrtonosnih napada, među kojima i bombardovanje Britanskog savjeta u avgustu i junsko nasilje u hotelu u kojem odsjedaju stranci.